ᱫᱚᱵᱟᱹᱴᱤ ᱨᱮ ᱤᱫᱤ ᱠᱟᱛᱚ ᱮᱛᱚᱢ ᱥᱮᱫ ᱵᱚᱦᱚᱜ ᱠᱟᱛᱮ ᱠᱚ ᱫᱚᱦᱚ ᱮᱭᱟ ᱠᱚ ᱾ ᱡᱟᱦᱟᱸᱭ ᱠᱚ ᱚᱲᱟᱜ ᱨᱮ ᱵᱟᱠᱚ ᱟᱵ ᱟᱹᱨᱩᱵ ᱟᱠᱟᱫᱮᱭᱟ ᱚᱸᱰᱮ ᱠᱚ ᱟᱵ ᱟᱹᱨᱩᱵ ᱮᱭᱟ ᱾ ᱚᱲᱟᱜ ᱦᱚᱲ ᱦᱚᱸ ᱠᱚ ᱟᱵ ᱟᱹᱨᱩᱵ ᱮ ᱜᱮᱭᱟ ᱾ ᱵᱟᱯᱞᱟ ᱠᱚᱲᱟᱭ ᱜᱚᱡ ᱠᱚᱜ ᱠᱷᱟᱱ ᱫᱚᱵᱟᱹᱴᱤ ᱨᱮᱜᱮ ᱢᱮᱬᱦᱮᱫ ᱥᱟᱠᱚᱢ ᱠᱚ ᱛᱩᱫᱽ ᱛᱟᱭᱟ ᱾ ᱚᱲᱟᱜ ᱨᱤᱱ ᱜᱟᱱᱚᱜ ᱥᱟᱹᱜᱟᱹᱭ ᱠᱚᱲᱟ ᱵᱟᱝ ᱠᱷᱟᱱ ᱢᱟᱹᱡᱷᱤ ᱵᱟᱵᱟᱭ ᱛᱩᱫᱮᱭᱟ ᱾ ᱚᱸᱰᱮ ᱦᱚᱸ ᱠᱷᱚᱭ ᱠᱷᱟᱹᱡᱟᱹᱲᱤ ᱮᱨ ᱠᱟᱛᱮ ᱯᱮ ᱫᱷᱟᱣ ᱠᱚ ᱟᱹᱪᱩᱨᱮᱭᱟ ᱾ ᱠᱷᱚᱭ ᱠᱷᱟᱹᱡᱟᱹᱲᱤ ᱮᱨ ᱡᱚᱠᱷᱟᱜ ᱵᱟᱝ ᱜᱟᱱᱚᱜ ᱦᱚᱲ ᱠᱚ ᱫᱚ ᱵᱟᱠᱚ ᱮᱨ ᱛᱟᱞᱟᱜ-ᱟ ᱾ ᱟᱹᱪᱩᱨ ᱠᱷᱚᱱ ᱵᱟᱦᱨᱮ ᱛᱮᱠᱚ ᱪᱟᱞᱟᱜ-ᱟ ᱾ ᱯᱮ ᱫᱷᱟᱣ ᱟᱹᱪᱩᱨ ᱛᱟᱭᱚᱢ ᱢᱟᱹᱬᱜᱷᱟᱹᱴᱤ ᱛᱮ ᱠᱚ ᱤᱫᱤᱭᱮᱭᱟ ᱾